cyanic-selkie/wikianc huggingface dataset:
Jón Ögmundarson
Jón var sonur hjónanna Ögmundar Þorkelssonar og Þorgerðar Egilsdóttur, en þau bjuggu á Breiðabólstað í Fljótshlíð. Jón lærði fyrst hjá Ísleifi biskupi Gissurarsyni í Skálholti og hélt svo til frekara náms í Danmörku og Noregi. Hann varð samferða Sæmundi fróða Sigfússyni er þeir komu til landsins að loknu námi ytra.
Biskup á Hólum
Jón bjó á Breiðabólstað þegar hann var tekinn til biskups á Hólum, fyrstur manna. Hafði Gissur biskup Ísleifsson þar hönd í bagga að því er sagt er. Jón fór utan eftir tilnefninguna og hélt til Rómar á fund páfa, sem gaf út skipun um að hann skyldi vígður til biskups. Hann var vígður 29. apríl 1106. Jón gerðist brátt umsvifamikill og lét mjög til sín taka í embættinu. Meðal þess sem hann kom til leiðar í embætti eru íslensku daganöfnin, en hann lét taka upp þau daganöfn, sem enn eru notuð í stað hinna fornu, sem hann taldi hafa heiðinn blæ. Jón rak skóla á Hólum og hélt þar erlenda kennara.
Um Jón var rituð saga, Jóns saga Hólabiskups eða Jóns saga helga, sem segir frá ævi og störfum biskupsins og mannlífi á Hólastað.
Jón var tvíkvæntur en átti ekki börn. Á alþingi var tekin upp helgi hans árið 1200, en hún hefur aldrei verið staðfest af páfastóli. Jón er verndari Kristskirkju í Reykjavík, og í kaþólsku kirkjunni á Íslandi er messudagur hans 3. mars, en þann dag voru bein hans tekin úr jörðu. Hann er sömuleiðis sagður helgur maður í dýrlingatali kaþólsku kirkjunnar í Noregi, þar minnst 23. apríl.
Gígjar
Gígjar er íslenskt karlmannsnafn.
Stóri-Hrútur
thumb|Stóri Hrútur. Þyrlur á toppinum í maí 2021. Varnargarðar gegn hrauni í forgrunni. Stóri-Hrútur er 352 metra fjall á Reykjanesskaga. Nálægir staðir eru Fagradalsfjall og Geldingadalir.
Inmarsat
thumb|right|Inmarsat GX5 gervihnöttur. Inmarsat er breskt fyrirtæki sem rekur símkerfi fyrir gervihnattasíma. Fyrirtækið selur raddsíma- og gagnaþjónustu fyrir farsíma um allan heim. Kerfið notast við 14 staðhnetti sem tengjast jarðstöðvum um allan heim.
INMARSAT var upphaflega skammstöfun fyrir alþjóðastofnunina International Maritime Satellite Organisation sem var stofnuð að undirlagi Alþjóðasiglingamálastofnunarinnar árið 1979. Stofnunin hóf starfsemi 1980 og kerfið fór í gang 1982 með þjónustu um fjarskiptahnetti í eigu Bandaríska sjóhersins. Vegna aukinnar samkeppni frá einkaaðilum var ákveðið að einkavæða gervihnattasímkerfi stofnunarinnar. Árið 1999 var nafni stofnunarinnar breytt í International Mobile Satellite Organisation eða IMSO og fyrirtækið Inmarsat Ltd. stofnað um viðskiptahlutann. Fyrstu gervihnettirnir í eigu Inmarsat fóru á braut um Jörðu snemma á 10. áratugnum. Núverandi gervihnettir eru fimm talsins og veita fjarskiptaþjónustu um bil Ka (Global Xpress-netið) og bil L.
Jane Jensen
Jane Jensen er bandarískur tölvuleikjahönnuður og rithöfundur. Jensen er þekkt fyrir það að hafa hannað Gabriel Knight-leikina en hún hefur einnig skrifað tvær skáldsögur; Millennium Rising og Dante's Equation.
Eyjahornhumar
Eyjahornhumar (Jasus tristani) er humartegund sem lifir við eyjuna Tristan da Cunha í Suður Atlantshafi.
Útlit, æxlun og vöxtur
Eyjahornshumarinn er með breiðar og flatar skelflögur, þær eru nánast jafn breiðar og þær eru langar. Afturbolurinn er breiður með frekar fáum hreisturflögum. Mikið og mjúkt svæði er á fremsta parti hvers frumliðs Eyjahornshumarsins.
Karlkyns Eyjahornhumar verður að hámarki 35,5 sentimetrar og kvenkyns um 27 sentimetrar. hámarksskeljalengd er 14,5 sentimetrar hjá karldýrinu og um 10 sentimetrar hjá kvendýrinu. Meðallengd skeljarinnar er um 8-9 sentimetrar hjá fullvöxnu dýri. Lirfurnar eru um 2-3 sentimetra langar og er hrygning í september.
Útbreiðsla
Eyjahornhumar finnst einungis í Suður Atlantshafi, á landgrunni eyjaklasans Tristan da Cunha og neðarsjávarfjallinu Vema sem er staðsett um 1,600 kílómetrum fyrir utan Tristan da Cunha. Kjörhitastig hans er um 18°C.
Hann finnst á 0-200 metra dýpi, en mest heldur hann Eyjahornhumarinn sig á 20-40 metrum á grýttum botni, þar sem skuggi er af klettum og inn í hellum, stundum þar sem finnst möl og skeljar sem og í þangbeltum. alt=Útbreiðsla Eyjahornshumars|thumb|Útbreiðsla Eyjahornshumars |engin
Veiðar
Frameftir voru veiðar af Eyjahornshumri einungis fyrir innlenda framleiðslu. Árið 1949 var stofnað Tristan da Cunha Exploration (seinna: Development) og humarveiðin þróuð. Kælargeymslur og niðursuðuverksmiðjur voru byggðar og eitt fiskveiðiskip var starfsrækt. Smábátar voru nýttir til að flytja humarinn í vinnsluskipið þar sem hann var kældur og fluttur til verksmiðjunnar. Árið 1961 varð eldgos þess valdandi að allar byggingar eyðilögðust.
1963 var stofnað nýtt fyrirtæki South Atlantic Islands Development Corporation, höfnin var endurbyggð 1966 og ný verksmiðja stofnuð og sáu tvö fiskveiðiskip með kælitækni ásamt fjölda smábáta um að anna henni. Flotinn var svo stækkaður 1971 í fjögur fiskveiðiskip með aðstöðu til að afhausa humrana og frysta halana. 1978 var skipunum aftur fækkað niður í tvö sem voru gerðu út frá Cape Town. Notaðir voru smábátar til að sækja netin og gildrurnar.
Fyrstu veiðarfærin var spotti sem bundinn var á stein. Á hinum endanum var beitan. Beitunni var sökkt í sjóinn og dregin svo upp eftir fáeinar mínútur og héngu humrarnir á henni eins og vínberjaklasi og voru þá plokkaðir af. Seinna voru notuð hringnet og frá 1967 málmgildrur á löngum línum.
Hafný
Hafný er íslenskt kvenmannsnafn.
Arnarfjall (Síle)
Arnarfjall (spænska: Monte Águila) er borg í Síle sem staðsett er í Biobío-fylki, í sveitarfélaginu Cabrero, 5 km sunnan við borgina af sama nafni. Íbúar borgarinnar eru 6.090 manns.
Hertha BSC
Hertha, Berliner Sport-Club e.V., oftast þekkt sem Hertha Berlin er þýskt knattspyrnufélag stofnað í Berlín. Liðið spilar nú í 2. Bundesligu.
Liðið spilar heimaleiki sína á Ólympíuleikvanginum í Berlín, sem er næst stærsti leikvangur Þýskalands.
Eyjólfur Sverrisson landsliðsmaður og þjálfari, spilaði með félaginu.
Póstlisti
Póstlisti er samansafn nafna og heimilisfanga sem einstaklingur eða samtök nota til að senda efni til margra viðtakenda. Orðið er oft einnig notað yfir það fólk sem hefur áskrift af þannig lista og er þá talað um þá sem „Póstlistinn“ eða sem „Listann“
Í það minnsta tvær gerðir póstlista eru til, sá fyrsti er listi þar sem viðtakendurnir fá fréttabréf, auglýsingar, dagblöð eða annað í gegnum hefðbundið póstkerfi, og á hinum fá viðtakendurnir rafpóst í gegnum internetið eða svipað net.
Thelma
Thelma er íslenskt kvenmannsnafn.
Jean Chrétien
Joseph Jacques Jean Chrétien (f. 11. janúar 1934) er kanadískur stjórnmálamaður sem var forsætisráðherra Kanada frá 4. nóvember 1993 til 12. desember 2003.
Chrétien er fæddur og uppalinn í Shawinigan í Québec og útskrifaðist með lagagráðu frá Laval-háskóla. Hann var fyrst kjörinn á neðri deild kanadíska þingsins árið 1963 og gegndi nokkrum sinnum ráðherraembætti á stjórnartíð Pierre Trudeau, meðal annars sem dómsmálaráðherra, fjármálaráðherra og ráðherra frumbyggjamála og þróunar í norðurhluta landsins. Hann var jafnframt aðstoðarforsætisráðherra og utanríkisráðherra í stuttlífri ríkisstjórn Johns Turner. Chrétien varð leiðtogi Frjálslynda flokksins árið 1990 og leiddi flokkinn til sigurs í þingkosningum árið 1993. Chrétien varð forsætisráðherra Kanada og vann endurkjör árin 1997 og 2000.
Upphaf ferilsins
Chrétien bauð sig fram á þing í kjördæminu Saint-Maurice—Laflèche í Shawinigan fyrir Frjálslynda flokkinn í þingkosningum árið 1963 og náði kjöri. Hann varð í kjölfarið þingritari þáverandi forsætisráðherra, Lesters B. Pearson.
Frá árinu 1966 var Chrétien þingritari Mitchells Sharp, þáverandi fjármálaráðherra Kanada. Í janúar árið 1968 útnefndi Pearson Chrétien í embætti ráðherra vaxtatekna.
Í annarri ríkisstjórn Trudeau
Frjálslyndi flokkurinn tapaði þingkosningunum árið 1979. Íhaldsflokkurinn myndaði stuttlífa ríkisstjórn undir forsæti Joe Clark. Frjálslyndi flokkurinn komst aftur til valda þegar kallað var til kosninga á ný ári síðar og þegar Pierre Trudeau varð forsætisráðherra á ný útnefndi hann Chrétien dómsmálaráðherra.
Chrétien gegndi mikilvægu hlutverki í þjóðaratkvæðagreiðslunni sem haldin var um sjálfstæði Québec frá Kanada árið 1980. Hann var mjög mótfallinn því að Québec yrði sjálfstætt ríki og beitti sér því af hörku í kosningabaráttunni til að hvetja landa sína til að kjósa gegn sjálfstæðinu.
Sem leiðtogi stjórnarandstöðunnar
Þegar Chrétien varð leiðtogi Frjálslynda flokksins hafði flokkurinn næstflest sæti á kanadíska þinginu. Hann varð því leiðtogi stjórnarandstöðunnar. Stjórnartíð hans fór nokkuð brösulega af stað og nokkrir þingmenn flokksins frá Québec sögðu sig úr flokknum þegar hann var kjörinn flokksleiðtogi.
Kosningarnar 1993
Þegar forsætisráðherrann Brian Mulroney sagði af sér árið 1993 tók Kim Campbell við af honum sem leiðtogi Íhaldsflokksins og forsætisráðherra Kanada. Þá var aðeins stutt eftir af kjörtímabilinu og nær öll forsætisráðherratíð Campbell einkenndist því af kosningabaráttu hennar gegn Chrétien.
Eitt helsta kosningaloforð Chrétiens var að ríkisstjórn Frjálslynda flokksins myndi fella niður vöru- og þjónustuskatt íhaldsstjórnarinnar. Ríkisstjórn Mulroney hafði sett skattinn og hann reyndist mjög óvinsæll meðal kanadísks almennings. Hann lofaði einnig að semja um endurskoðun á Fríverslunarsamningi Norður-Ameríku (NAFTA) og draga úr tekjuhalla Kanada.
Chrétien og Frjálslyndi flokkurinn unnu kosningarnar og urðu stærsti þingflokkurinn með 177 sæti. Íhaldsflokkurinn tapaði næstum öllum þingsætum sínum og hélt aðeins tveimur sætum eftir kosningarnar.
Einkahagir
Chrétien kvæntist Aline Chaîné árið 1957. Þau höfðu þekkst frá æskuárum sínum í Shawinigan. Chaîné var náinn ráðgjafi Chrétiens á stjórnmálaferli hans. Þau eignuðust tvo syni og eina dóttur.
Viðar
Viðar er íslenskt karlmannsnafn.
Melanotaenia sylvatica
Melanotaenia sylvatica er tegund af regnbogafiskum sem er frá suðaustur Nýju-Gíneu.
Hafrós
Hafrós er íslenskt kvenmannsnafn.
Kaplaskjól
Kaplaskjól er svæði vestast í Reykjavík, sem nær nokkurn veginn yfir svæðið þar sem nú liggja göturnar Sörlaskjól og Faxaskjól. Kaplaskjólsvegur heitir eftir Kaplaskjóli, þar sem hann liggur þangað frá Hringbraut.
Nafnið mun vera dregið af því að í Kaplaskjóli hafi verið hlaðnir garðar til að veita útigangshrossum skjól, en orðið kapall merkir hryssa eða hestur.
Gísli
Gísli er íslenskt karlmannsnafn.
Eiðssker
Eiðssker (eða Eiðissker) er sker úti fyrir Eiðsgranda, vestast í Reykjavík.
Dave Grossman
thumb|220px|Dave Grossman Dave Grossman er bandarískur tölvuleikjahönnuður. Grossman hóf feril sinn hjá LucasArts (þá Lucasfilm Games) og kom þar að gerð margra leikja en hann vann meðal annars við fyrstu tvo Monkey Island-leikina ásamt því að hanna tölvuleikinn Day of the Tentacle ásamt Tim Schafer. Grossman vinnur nú hjá Telltale Games þar sem hann hefur unnið við við leiki eins og Sam & Max Save the World og Strong Bad's Cool Game for Attractive People ásamt því að leikstýra tölvuleiknum Tales of Monkey Island.
Jakob 4. Skotakonungur
thumb|250px|Samtímamynd af Jakob 4.
Jakob 4. (17. mars 1473 – 9. september 1513) var konungur Skotlands frá 11. júní 1488 þangað til hann féll í bardögum árið 1513. Hann tók við konungsvaldi við dauða föður síns Jakobs 3. (v. 1460–1488) í orrustunni um Sauchieburn. Orrustan var fylgifiskur uppreisnar sem Jakob 4. tók sjálfur þátt í. Hann er yfirleitt talinn farsælasti konungur Stuart-ættar, en valdatíma hans lauk eftir átakamikinn ósigur í orrustunni um Flodden. Hann var síðasti þjóðhöfðingi í Bretlandseyjum sem féll í bardögum.
Jakob 4. giftist Margréti Tudor árið 1503 og þar með tengdi skosku krúnuna við þá ensku. Þessi tengsl leiddu til Krúnusambandsins árið 1603 þegar Elísabet 1. lést arftakalaus og barnabarnabarn Jakobs 4., Jakob 6., tók við ensku krúnunni sem Jakob 1. Englandskonungur.
Ásgeir Sigurðsson
Ásgeir Sigurðsson (f. 28. september 1865 á Ísafirði - d. 26. september 1935) var íslenskur verslunarmaður og konsúll Breta sem stofnaði Verslunina Edinborg í samvinnu við tvo skoska viðskiptamenn, George Copland og Norman Berrie. Ásgeir byggði sér hús á Suðurgötu 12 í Reykjavík árið 1899. Hann var einn fyrsti verslunarmaðurinn til þess að borga starfsfólki sínu í reiðuféi sem þótti nýlunda. Tíu ára gamall fluttist Ásgeir frá Ísafirði og dvaldi hjá föðurbróður sínum Jóni A. Hjaltalín í Edinborg í Skotlandi. Hann dvaldi í Edinborg í sex ár og gekk þar í skóla. Hinn 5. nóvember 1907 var Ásgeir skipaður vice-konsúll fyrir Reykjavík.
Adolphe Thiers
Marie Joseph Louis Adolphe Thiers (15. apríl 1797 – 3. september 1877) var franskur lögfræðingur, blaðamaður, sagnfræðingur og stjórnmálamaður. Hann var forseti Frakklands frá 31. ágúst 1871 – 24. maí 1873.
Æviágrip
Thiers fæddist á landsbyggð Frakklands en fór í París að aðhyllast frjálslyndishugmyndir. Þar gerðist hann auk þess sagnfræðingur um frönsku byltinguna. Thiers tók þátt í Júlíbyltingunni sem steypti Karli 10. af stóli árið 1830 og kom á „júlíríkinu“ undir stjórn Loðvíks Filippusar Frakkakonungs, þar sem Thiers gegndi tvisvar embætti forsætisráðherra. Thiers var í hópi „Orléanista“, sem studdu Orléans-ætt til konungsvaldsins, en vildi jafnframt að í Frakklandi væri þingbundin konungsstjórn þar sem konungurinn „ríkir en ræður ekki“. Thiers fjarlægðist konunginn nokkuð í aðdraganda byltingarinnar árið 1848 og eftir að Loðvík Filippusi var steypt af stóli lýsti hann yfir stuðningi við hið endurreista franska lýðveldi, en þó aðeins í því skyni að hægt yrði að gera það að þingbundnu konungdæmi í fyllingu tímans. Í fyrstu studdi hann Louis-Napoléon Bonaparte forseta en snerist gegn honum þegar forsetinn framdi valdarán þann 2. desember 1851 og lýsti yfir stofnun nýs fransks keisaraveldis með sjálfan sig á keisarastóli undir nafninu Napóleon III. Við valdatöku Napóleons var Thiers handtekinn og sendur í stutta útlegð. Hann sneri þó fljótt aftur og varð hávær gagnrýnandi keisarans, sem hann bað í ræðu árið 1864 um að tryggja fimm „nauðsynleg réttindi“ fyrir Frakka: Persónuréttindi, mál- og prentfrelsi, kosningarétt, fyrirspurnarrétt almennings til ríkisstjórnarinnar og endurreisn þingræðis.
Eftir hrun annars franska keisaraveldisins í kjölfar ósigurs Frakka í fransk-prússneska stríðinu árið 1871 kaus franska þingið Thiers ríkisleiðtoga nýju frönsku stjórnarinnar. Í maí sama ár skipaði Thiers franska hernum að kveða niður valdatöku Parísarkommúnunnar. Þann 31. ágúst 1871 var Thiers útnefndur fyrsti forseti þriðja franska lýðveldisins á franska þinginu. Helsta afrek hans á forsetastól var að semja um brottför prússneska hernámsliðsins frá Frakklandi tveimur árum á undan áætlun.
Thiers studdi enn endurreisn franska konungdæmisins í formi þingbundinnar konungsstjórnar en illgerlegt reyndist að koma á sátt meðal Orléanista og hefðbundinna Búrbónista til þess að framkvæma slíkt. Því hvatti Thiers Frakka til að sameinast undir merkjum þriðja lýðveldisins og sagði: „Lýðveldið er það stjórnarfyrirkomulag sem sundrar okkur síst.“ Þessi sjónarmið gerðu Thiers að utangarðsmanni bæði meðal konungssinnaðra hægrimanna og lýðveldissinnaðra vinstrimanna og því fór svo þann 24. maí árið 1873 að hann sagði af sér og Patrice de Mac Mahon varð forseti.
Thiers lést árið 1877 og jarðarför hans varð pólitískur stórviðburður. Tveir leiðtogar lýðveldissinna, Victor Hugo og Léon Gambetta, fóru fyrir útförinni, en þeir höfðu undir lokin verið bandamenn Thiers gegn konungssinnuðum íhaldsmönnum.
Vinci
Vinci getur átt við:
Theodóra
Theodóra er íslenskt kvenmannsnafn.
Bráðræðisholt
Bráðræðisholt er holt í vesturborg Reykjavíkur og nafnið er einnig notað um byggðina sem þar er -- sem eru nokkurn veginn norðvesturhluti Grandavegar, Lágholtsvegur, Álagrandi og Bárugrandi.
Vigfús
Vigfús er íslenskt karlmannsnafn.
Gjúki
Gjúki er íslenskt karlmannsnafn.
Melanotaenia synergos
Melanotaenia synergos er tegund af regnbogafiskum sem er frá norðvestur Nýju-Gíneu.
Theódóra
Theódóra er íslenskt kvenmannsnafn.
Hafrún
Hafrún er íslenskt kvenmannsnafn.
Íslam á Spáni
Íslam á Spáni. Spánn er kristilegt land með meirihluta, þar sem íslam er minnihlutatrú, iðkað að mestu af innflytjendum og afkomendum þeirra frá löndum sem eru með meirihluta múslima. Vegna veraldlegs eðlis spænsku stjórnarskrárinnar er múslimum frjálst að halda trúboð og byggja tilbeiðslustaði í landinu.
Íslam var helsta trúarbragð á Íberíuskaganum, byrjaði með landvinningum Umayyad á Hispaníu og endaði (að minnsta kosti augljóslega) með banni þess af nútíma spænska ríkinu um miðja 16. öld og brottrekstri Moriscos snemma á 17. öld, þjóðernis- og trúarleg minnihluti sem telur um 500.000 manns. Þrátt fyrir að umtalsverður hluti Morisco-búa hafi snúið aftur til Spánar eða forðast brottrekstur, hafði iðkun íslams dofnað í myrkur á 19. öld.
Þó að opinbert mat Centro de Investigaciones Sociológicas (CIS) fyrir árið 2022 bendi til þess að 2,8% íbúa Spánar hafi önnur trúarbrögð en kaþólska trú, samkvæmt óopinberu mati Sambands íslamskra samfélaga á Spáni (UCIDE), samkvæmt óopinberu mati 2020 frá Sambandi íslamskra samfélaga á Spáni (UCIDE) á Spáni eru 4,45% af heildarfjölda Spánverja frá og með 2019, þar af voru 42% spænskir ríkisborgarar (flestir af erlendum fjölskylduuppruna), 38% Marokkóbúar og 20% af öðrum þjóðernum.
Hranar
Hranar (fræðiheiti: Coraciidae) er ætt meitilfugla.
GATT
Almennur samningur um tolla og viðskipti eða GATT (úr ensku: General Agreement on Tariffs and Trade) voru fjölþjóðlegir samningar um viðskipti og tolla sem hófust 1947 og lauk 1994 þegar Alþjóðaviðskiptastofnunin var stofnuð.
Samningalotur GATT og Alþjóðaviðskiptastofnunarinnar
Alls hafa níu samningalotur verið haldnar í tengslum við GATT og Alþjóðaviðskiptastofnunina:
Glói
Glói er íslenskt karlmannsnafn.
Theresa
Theresa er íslenskt kvenmannsnafn.
Merkjafáni
thumb|right|Bandarískur sjóliði undirbýr merkjafána. Merkjafáni er fáni sem notaður er til að senda skilaboð milli skipa og milli skipa og lands. Form og merking fánanna er stöðluð í Alþjóðlegu merkjabókinni sem Alþjóðasiglingamálastofnunin ber ábyrgð á. Hver fáni táknar bókstaf, tölu eða endurtekningu.
Hægt er að senda nokkrar gerðir merkja með merkjafánum:
Á herskipum NATO eru merkjafánar notaðir í annarri merkingu en í merkjabókinni, nema svarfáninn sé dreginn upp yfir aðra fána.
Laxárdalur fremri
Laxárdalur er dalur í Austur-Húnavatnssýslu sem oft er kallaður Laxárdalur fremri til aðgreiningar frá Laxárdal í Skagafjarðarsýslu, sem er handan við fjallgarðinn milli Skagafjarðar og Húnavatnssýslu og er stundum kallaður Laxárdalur ytri.
Laxárdalur fremri liggur samsíða Langadal, frá Refasveit og næstum fram að Bólstaðarhlíð og Vatnsskarði. Þar var áður allmikil byggð, um tuttugu bæir, en nú er aðeins einn eftir í byggð. Dalurinn er grösugur og nokkuð búsældarlegur en mjög snjóþungur.
Norður eftir dalnum rennur Laxá í Laxárdal, sem kallast Laxá í Refasveit eftir að hún kemur fram úr dalnum og sameinast Norðurá. Vatnaskil eru nokkuð sunnan við miðjan dal, á móts við Litla-Vatnsskarð og rennur Auðólfsstaðaá þaðan til suðurs og síðan til vesturs um Auðólfsstaðaskarð í Blöndu.
Huldublaðka
Huldublaðka (fræðiheiti: Lewisia rediviva ) er fjölær jurt af ættinni Montiaceae. Hún er ættuð frá vestur Bandaríkjunum. Fræðiheitið er komið til vegna þess að þurrkað plöntusafnseintak frá leiðangri Lewis og Clark lifnaði aftur við þegar því var plantað. Hún hefur frá fornu fari verið talin nytjajurt af indíánum.
Viggó
Viggó er íslenskt karlmannsnafn.
Þormóðsstaðavegur
Þormóðsstaðavegur var gata í vestanverðri Reykjavík. Hann náði hér um bil frá núverandi gatnamótum Suðurgötu og Eggertsgötu í suðvestur til Þormóðsstaða. Vegstúfurinn sem liggur frá mótum Ægisíðu og Starhaga niður að Þormóðsstöðum og Lambhóli er það eina sem eftir er af Þormóðsstaðavegi, og teljast þau tvö hús standa við hann.
Hafsteina
Hafsteina er íslenskt kvenmannsnafn.
Svelgir
Svelgir (fræðiheiti: Meropidae) er ætt meitilfugla.
Lagos
thumb|Markaður í Lagos Lagos er stærsta þéttbýlissvæði í Nígeríu ásamt því að vera stærsta þéttbýlissvæði í Afríku. Borgin er í örum vexti en þar eiga heima meira en 8 milljón manns. Fólksfjölgun í borginni sú önnur hæsta í Afríku og sú sjöunda hæsta í heiminum (mest fólksfjölgun í Afríku á sér nú stað í borginni Bamakó í Malí). Borgin sem áður var höfuðborg Nígeríu er nú aðalmiðstöð efnahags og viðskipta í Nígeríu.
Birkiglyrna
Birkiglyrna (fræðiheiti: Hemerobius betulinus ) er evrasísk flugutegund, sem finnst víðast á Íslandi. Fæðan er blaðlýs.
Travis
thumbnail|Einkennismerki sveitarinnar. thumbnail|Travis árið 2007. thumbnail|Fran Healy, söngvari Travis.
Travis er skosk rokk eða britpop -hljómsveit, stofnuð í Glasgow árið 1990. Hljómsveitin reis til vinsælda með plötunni The Man Who um síðustu aldamót. Lagið Why does it always rain on me? er þekktasta lagið af þeirri skífu. Hljómsveitin er þekkt fyrir spaugileg myndbönd.
Meðlimir
Fran Healy – söngur, gítar (1990–) Dougie Payne – bassi og bakraddir(1994–) Andy Dunlop – gítar, banjó, bakraddir (1990–) Neil Primrose – trommur og ásláttarhljóðfæri (1990–)
Tindra
Tindra er íslenskt kvenmannsnafn.
Sjónvarp Símans
alt=Hvítt merki Símans á bláum bakgrunni|thumb|Merki Sjónvarps Símans|125px Sjónvarp Símans (áður SkjárEinn) er íslensk sjónvarpsstöð sem hóf útsendingar sínar 20. október 1999, hún var áður rekin af Íslenska sjónvarpsfélaginu sem var í eigu Símans, en hún fellur núna alfarið undir Símann. Stöðin var rekin með auglýsingatekjum í 10 ár og þá ókeypis fyrir almenning en var svo breytt í læsta áskriftastöð. 6 árum seinna tilkynntu stjórnendur fyrirtækisins að opnað yrði fyrir sjónvarpsstöðina aftur ótímabundið. Hún er nú ókeypis aftur, eingöngu í línulegri dagskrá. Með áskrift að Sjónvarpi Símans Premium (áður SkjárEinn hjá Símanum) er hægt að horfa á heilar þáttaraðir þegar manni hentar og að nota tímaflakk til að horfa á dagskrárliði þegar manni hentar. Þann 1. júní 2016 var nafni stöðvarinnar breytt úr SkjárEinn í Sjónvarp Símans til að endurspegla þá umbyltingu sem hafði orðið á stöðinni og Símanum sjálfum eftir sameiningu Símans og Skjásins árinu áður.
Glúmur
Glúmur er íslenskt karlmannsnafn.
Garðavegur
Garðavegur var gata í Reykjavík. Hann lá frá mótum Fálkagötu og Smyrilsvegar í suðvestur (þar sem austurendi Tómasarhaga er nú) og náði langleiðina út að sjó, rétt norðan við Lambhól. Nafnið er dregið af kotinu Görðum, sem stóð við hlið Þormóðsstaða.
Melanotaenia splendida inornata
Melanotaenia splendida inornata er undirtegund af regnbogafiskum sem er einlend á Ástralíu.
Cyrano de Bergerac
thumb|right|Cyrano de Bergerac á koparstungu frá 17. öld. Cyrano de Bergerac (6. mars 1619 – 28. júlí 1655) var franskt leikskáld og skylmingamaður. Hann er fyrst og fremst þekktur í dag vegna samnefnds leikrits um hann sem Edmond Rostand skrifaði 1897.
Hafþóra
Hafþóra er íslenskt kvenmannsnafn.
Kolasund
Kolasund var lítil gata í miðbæ Reykjavíkur. Það var vestan við Útvegsbankahúsið (þar sem Héraðsdómur Reykjavíkur er nú) og lá milli Austurstrætis og Hafnarstrætis. Það hvarf þegar bygging sú var byggð, sem nú stendur milli Héraðsdóms og Pósthússins, en norðurendinn er ennþá til og er nú húsasund, þaðan sem m.a. er gengt inn í Héraðsdóm bakdyramegin.
Aðaldalur
thumb|Aðaldalur thumb|Grenjaðarstaður í Aðaldal Aðaldalur er dalur í Suður-Þingeyjarsýslu. Hann liggur upp frá botni Skjálfandaflóa, milli Skjálfandafljóts að vestan og Laxár og Hvammsheiðar að austan og nær allt suður að Vestmannsvatni. Suðurhluti dalsins er klofinn sundur af Garðsnúpi, sem gengur til norðurs úr Fljótsheiði. Reykjadalur gengur til suðurs frá Aðaldal og eru engin glögg landfræðileg skil milli dalanna. Laxárdalur gengur svo til suðausturs frá Aðaldal upp til Mývatnssveitar. Aðaldalur var áður sérstakt sveitarfélag, Aðaldælahreppur, en er nú hluti af Þingeyjarsveit.
Út við Skjálfandaflóa eru breiðir sandar en síðan tekur Aðaldalshraun við og þekur mestan hluta sléttlendisins, enda er það um 100 ferkílómetrar. Aðalhraunbreiðurnar eru tvær; eldra hraunið rann úr Ketildyngju fyrir um 3500 árum og fyrir um 2000 árum rann annað hraun yfir það úr Þrengslaborgum í Mývatnssveit. Hraunið er víða vel gróið, vaxið birki, eini, hrís og lyngi. Norðausturhluti þess var þó áður gróðursnauður en um miðja síðustu öld var sett þar upp sandgræðslugirðing og hefur gróðurfarið breyst mjög til batnaðar síðan. Sunnan til í dalnum er víða nokkuð votlent. Að dalnum liggja víðast vel grónar heiðar.
Allmargir bæir eru í Aðaldal en byggðin er dreifð. Norðan til eru bæirnir yfirleitt í jaðri Aðaldalshrauns. Þéttust er byggðin í kringum Laxárvirkjun og svo við Hafralækjarskóla, en þar er jarðhiti. Þar skammt frá er félagsheimilið Ýdalir. Kirkjur eru á Grenjaðarstað og í Nesi í Aðaldal. Flugvöllur er í Aðaldalshrauni og er það Flugfélagið Ernir sem sér um áætlunarflug þangað.
Millinafnið Aðaldal var samþykkt 8. desember 2011.
Fondation Louis-Vuitton
Fondation Louis-Vuitton, stofnað árið 2006, er listasafn og menningarmiðstöð styrkt af hópnum LVMH og dótturfyrirtækjum þess. Það er rekið sem löglega aðskilin sjálfseignarstofnun sem hluti af kynningu LVMH á list og menningu.
Listasafnið opnaði í október 2014. Byggingin var teiknuð af arkitektinum Frank Gehry og er við hliðina á Jardin d'Acclimatation í Bois de Boulogne í 16. hverfi Parísar. Meira en 1 400.000 manns heimsóttu Fondation Louis-Vuitton árið 2017.
Gneisti
Gneisti er íslenskt karlmannsnafn.
Borussia Mönchengladbach
Borussia Verein für Leibesübungen 1900 e.V. Mönchengladbach, oftast þekkt sem Borussia Mönchengladbach er þýskt knattspyrnufélag frá Mönchengladbach og spilar í Þýsku Úrvalsdeildinni. Það hefur 5 sinnum orðið deildarmeistari.
BM hefur spilað á Borussia-Park síðan árið 2004 en lék áður heimaleiki sína á Bökelbergstadion. Þeirra helsti rígur er við nágranna sína frá Rín-Ruhr í FC Köln,
Lóugata
Lóugata var gata á Grímsstaðaholti í vestanverðri Reykjavík. Hún lá í vestur frá þáverandi Melavegi, samsíða Þrastargötu sem þá lá einnig í vestur, og enduðu báðar í Smyrilsvegi.
Rímnadómurinn
Rímnadómurinn er grein eftir Jónas Hallgrímsson um Tristansrímur Sigurðar Breiðfjörðs sem birtist í tímaritinu Fjölni árið 1837. Þessi grein er talin fyrsti eiginlegi ritdómurinn á Íslandi og hafði mikið áhrif á viðhorf til rímnakveðskapar. Jónas lýsir yfir í byrjun greinar að íslenskar rímur séu flestallar þjóðinni til skammar og spilli fegurðar- og skáldskapartilfinningu manna
Edward John Smith
thumbnail|Edward John Smith Edward John Smith (27. janúar 1850 - 15. apríl 1912) var breskur skipstjóri. Hann var skipstjóri hjá White Star Line frá mars 1880 til hans dauðadags og stýrði mörgum skipum hjá félaginu á starfsferli sínum þar á meðal frá árinu 1904 flaggskipum félagsins. 1912 var hann skipstjóri í jómfrúar siglingu RMS Titanic sem sökk eftir að hafa rekist á borgarísjaka og fórst með því, þá 62. ára, ásamt 1500 öðrum. John Smith kvæntist Sarah Eleanor Pennington 13. janúar 1887 og eignuðust þau eina dóttur Helen Melville Smith.
Tinna (mannsnafn)
Tinna er íslenskt kvenmannsnafn.
Vignir
Vignir er íslenskt karlmannsnafn.
Sinsheim
Safnið Sinsheim Auto & Technik Museum er helsta aðdráttarafl Sinsheim ásamt knattspyrnuleikjum hjá liðinu TSG 1899 Hoffenheim. Leikvangurinn Rhein Neckar-Arena tekur rúmlega 30.000 manns.
Frigg
thumb|200px|right|Frigg með þjónustumeyjum sínum. Frigg Fjörgynsdóttir er höfuðgyðja í norrænni goðafræði, eiginkona Óðins og móðir Baldurs og Hermóðs hins hvata. Nafn hennar merkir ást eða hin elskaða. Frigg veit öll örlög og hún er verndari hjúskapar, fjölskyldu og heimilis.
Einkennisgripir hennar eru lyklar, mistilteinn, valshamur og rokkur sem hún notar til að spinna skýin. Frigg býr að Fensölum í Ásgarði. Þar hefur hún ellefu þjónustumeyjar: Fullu, Hlín, Gná, Lofn, Sjöfn, Syn, Gefjun, Snotru, Eiri, Vár og Vör.
Melarokk
Melarokk voru tónleikar sem voru haldnir á Melavellinum í Vesturbæ Reykjavíkur á laugardegi 28. ágúst 1982. Tónleikarnir eru stundum sagðir marka endalok blómaskeiðs pönksins á Íslandi. Heimildarmynd Friðriks Þórs, Rokk í Reykjavík, hafði komið út vorið áður, og tónleikarnir Risarokk voru haldnir í Laugardalshöll 10. september af aðstandendum myndarinnar, aðeins tíu dögum eftir Melarokk, en þeir fengu slæma dóma.
Frigg
Sögur af Frigg
Af börnum sínum unnu Óðinn og Frigg Baldri mest en hann var bjartastur ása. En þar sem Frigg vissi öll örlög vissi hún að Baldur var feigur. Til að reyna að vernda hann fékk hún allar skapaðar verur, menn, dýr og jurtir, og alla skapaða hluti úr málmi, tré og steini til að sverja að gera honum aldrei mein. Eftir það gátu goðin skemmt sér við að kasta hlutum að Baldri vitandi það að honum yrði ekki meint að. Því miður uppgötvaði Loki að ein lítil jurt, mistilteinn, hafði ekki svarið Frigg þennan eið því hún hafði álitið hann of ungan til að geta valdið skaða og gat þannig með klækjum drepið Baldur. Að Baldri látnum freistaði Hermóður hinn Hvati þess að fá bróður sinn heimtan frá Hel og var honum tjáð að Baldur fengi að fara ef allir hlutir, bæði lifandi og dauðir fengjust til að gráta hann. Frigg sendi þá erindreka um allan heim til að biðja alla, bæði lifandi sem dauða hluti til að sýna ást sína á Baldri og gráta hann. Allir urðu við þeirri bón, bæði menn, dýr, steinar og málmar, því allir elskuðu Baldur. En að lokum komu sendiboðarnir að gamalli konu sem neitaði að gráta Baldur því aldrei hefði hún elskað hann. Reyndist þetta vera Loki í dulargervi og Baldur mátti því dvelja áfram í Helju.
Melarokk
Tónleikarnir hófust fyrst einum og hálfum tíma eftir áætlaðan tíma vegna þess að aðstandendur námskeiðs Paul Zukovsky í Háskólabíói óttuðust að Melarokk myndi trufla lokahátíð þeirra, því var beðið þar til þeim tónleikum lauk. Um 2000 manns sóttu tónleikana þrátt fyrir kulda og rok. Aðalnúmer kvöldsins, hljómsveitin Þeyr, mætti ekki þegar hún átti að leika síðust í röðinni og nokkrir meðlimir annarra hljómsveita hlupu þá í skarðið til að loka dagskránni.
Hljómsveitirnar sem komu fram á tónleikunum voru Reflex, Tappi tíkarrass, KOS, Grýlurnar, Hin konunglega flugeldarokksveit, Stockfield Big Nose Band, Q4U, Vonbrigði, Fræbbblarnir, Þrumuvagninn, Pungó og Daisy, Lola, Bandóðir, BARA-flokkurinn og Purrkur Pillnikk.
Áfengi
Áfengi eða áfengur drykkur er heiti yfir drykk, sem inniheldur vínanda yfir tilteknum mörkum. Á Íslandi telst drykkur áfengur ef magn hreins vínanda er yfir 2,25% af rúmmáli vökvans. thumb|Flöskur með cachaça, [[Brasilía|brasilísku áfengi]]
Áfengi hefur verið notað síðan í fornöld af mörgum samfélögum víðsvegar um heiminn, sem hluti af daglegu fæði, í hreinlætis- eða læknisfræðilegum tilgangi, sem slakandi og sælugefandi áhrifavaldur, sem vímugjafi, sem innblástur til lista, sem ástarlyf, og af öðrum ástæðum. Sum not hafa tengst táknrænni eða trúarlegri merkingu, sem dæmi í grískri trú í alsæluhelgisiðum Dionysusar, vínguðsins; í hinu kristna kvöldmáltíðarsakramenti; og páskahátíð gyðinga.
Neikvæð áhrif
Óhófleg neysla hefur skaðlega áhrif á líkamann, algengir kvillar eru skorpulifur og áfengissýki. Afleiðingar áfengissýki eru taldar meiriháttar heilbrigðisvandamál hjá mörgum þjóðum. Áhrifin geta haft skaðleg áhrif á félagslega og fjárhagslega velferð neytenda. Geðvirkni áfengis auka líkurnar á banaslysum í umferðinni og ofbeldi. Fólk undir áhrifum áfengis endar stundum í hættulegri eða vafasamri aðstöðu sem ekki hefði gerst ef það hefði verið allsgátt.
Jákvæð áhrif
Ýmiss jákvæð áhrif eru tengd hóflegri neyslu áfengis, til dæmis er hófleg neysla rauðvíns talinn draga úr hjartaáföllum. Áfengi er stundum haft sem hluti fæðupýramída. Hófleg neysla er skilgreind á marga vegu, frá einum til þriggja drykkja á dag og þá stundum tekið fram að 1-3 dagar í viku ættu að vera áfengislausir. Þetta er að sjálfsögðu háð því hvernig einn drykkur er skilgreindur og hvort um er að ræða konur eða karla.
Efnafræði
Etanólið (CH3CH2OH) í áfengum drykkjum er næstum alltaf framleitt með gerjun, þ.e. efnaskiptum kolvetnis (yfirleitt sykur) af ákveðnum tegundum gers í fjarveru súrefnis. Þetta ræktunarferli gers við aðstæður sem framleiða vínanda er kallað bruggun.
Áfengismagn
Magn vínanda í áfengi er yfirleitt mælt í hundraðshlutum eftir rúmmáli vínanda eða eftir þyngd. Almenn eiming stöðvast við 95,6% etanól því að við það stig er etanól stöðugeima við vatn.
Flest ger ræktast ekki þegar styrkleikur vínanda er meiri en 18% m.v. rúmmál, þannig er það hámarksstyrkur gerjaðra drykkja, t.d. borðvína, bjórs og sake. Stofn gerja hefur verið þróaður sem að ná að þola allt upp að 25% vínanda, en þessi stofn var ræktaður til að framleiða etanól sem eldsneyti en ekki í áfengisframleiðslu. Sterkt áfengi (yfir 18%) er framleitt með eimingu gerjaðra afurða, sem eykur vínandamagn og eyðir út sumum aukaefnum sem verða til við gerjun. Mörg vín eru styrkt vín með viðbættu kornvíni til að ná hærra vínandamagni en hægt er með gerjun einni saman.
Bragðbæting
Etanól er ágætis leysir fyrir mörg fituefni og ilmolíur, og hjálpar að því leyti til við upplausn margra litar-, bragð- og lyktarefna í áfengi, þá sérstaklega eimaðs áfengis. Þessi bragðefni geta verið til staðar í uppistöðuefni áfengisins, eða bætt við á undan gerjun, undan eimingu, eða áður en tappað er á flöskur. Stundum er bragði náð með því að láta áfengið standa mánuðum eða jafnvel árum saman í tunnum gerðum úr sérstökum viði (oftast eik) eða í flöskum þar sem ilmandi greinum eða jafnvel skordýrum hefur verið stungið inni í.
Áfengir drykkir
Góður bar inniheldur yfirleitt úrval bjóra og vína, ásamt algengum sterkum drykkjum eins og vodka, romm, gin, tekíla og viskí. Drykkirnir geta verið blandaðir saman þegar þeir eru bornir fram til að gera hanastél („kokkteil“). Smáir skammtar af óblönduðu áfengi (skot) eru líka algengir, þar sem sætir bragðbættir drykkir og tekíla eru yfirleitt algengastir. Allir drykkir sem innihalda vínanda teljast vera áfengir drykkir, en samkvæmt íslenskum lögum teljast allir drykkir sem innihalda minna en 2,25% vínanda (af rúmmáli) ekki vera áfengi og eru því undanskildir skatti og gjöldum sem lögð eru á slíka drykki.
Tilvísanir
Getränk
Hnúðblaðka
Hnúðblaðka (fræðiheiti: Lewisia triphylla ) er fjölær jurt af ættinni Montiaceae. Hún er ættuð frá vesturhluta Norður-Ameríku frá Bresku-Kólumbíu til Kaliforníu til Colorado.
Richard Feynman
thumb|220px|Richard Feynman Richard Phillips Feynman (11. maí 1918 – 15. febrúar 1988) einn áhrifamesti bandaríski eðlisfræðingur 20. aldarinnar og bætti hann allmikið við skammtarafsegulfræði kenninguna. Hann var talinn mjög góður fyrirlesari og oft sagður hafa verið besti eðlisfræðikennarinn sem uppi hefur verið (fékk viðurnefni „The Great Explainer“ eða „útskýrandinn mikli“). Hann kom við sögu í Manhattan verkefninu og sat í rannsóknarnefndinni sem fór yfir orsakir Challenger-slyssins. Hann hlaut nóbelsverðlaun í eðlisfræði fyrir verk sín í skammtarafsegulfræði 1965 og fékk einnig Oersted-orðuna fyrir kennslu. Richard Feynman var einnig góður bóngótrommuleikari.
Verk
Feynman skrifaði mikið af vísindagreinum og gaf út bækur sem innihéldu sögur úr lífi hans. Þar segir hann meðal annars frá þátttöku sinni í Manhattan verkefninu og sem nefndarmaður í rannsóknarnefnd skipaðri af þáverandi forseta Bandaríkjanna til þess að rannsaka orsök Challenger slyssins.
Kennslubækur og hliðsjónarefni
Stærsta verk sem hann gaf út var The Feynman Lectures on Physics (1961-1963) sem er safn kennslubóka ætlaðar eðlisfræðinemum. Tilurð verksins á rætur sínar að rekja til sérstakra aðstæðna Tækniháskólans í Kaliforníu upp úr 1960. Ricard Feynman, mikils virtur prófessor og vísindamaður við skólann, var orðin ein skærasta stjarnan í heimi skammtarafsegulfræðimanna, og kórónaði ferilinn er hann hlaut Nóbelsverðlaunin í eðlisfræði árið 1965. Á sama tíma voru grunnnemendur skólans að grotna niður og flosna upp úr námi í eðlisfræði vegna úrelts kennsluefnis. Feynman var fenginn til að bæta úr því með því að endurskipuleggja alla kennslu nemenda fyrstu tvö ár þeirra við Háskólann, og kenna efnið sjálfur. Þar sem þetta var talinn vera sögulegur viðburður voru allar kennslustundirnar teknar upp á segulband og ljósmynd var tekin af öllum teikningum á töflu. Stuttu eftir að kennslan hófst tóku einhverjir eftir því að nemendum væri að fækka, en á móti fækkuninni vann sá orðrómur sem barst á milli prófessora að 'hinn mikli útskýrandi Feynman' væri að kenna inngangsnámskeið í eðlisfræði, og fjölgaði því áheyrendum yfir heildina þar sem Feynman hafði einstakt lag á því að skilja hluti í nýju og nytsamlegu ljósi.
Nykrur
Nykrur (fræðiheiti Potamogeton) eru fjölærar rótfastar vatnaplöntur. Stilkir vaxa í vatni upp frá vatnbotni, blöð sem eru undir vatni eru aflöng en flotblöð sem eru í vatnsyfirborði eru rúnnuð. Blómin eru tvíkynjuð og sitja á axi sem kemur upp úr vatninu. Nykrur lifa í ferskvatni og ísöltu vatni. Þær vaxa oft í þéttum og miklum breiðum og eru mikilvægar sem fæða og búsvæði fyrir mörg dýr. Það getur verið erfitt að tegundagreina nykrur.
Listi yfir Potamogeton tegundir
Eftirfarandi listi er bygður á nýlegum skráningum The Plant List.
One Tree Hill
One Tree Hill er bandarískur sjónvarpsþáttur búinn til af Mark Schwahn. Hann var frumsýndur 23. september 2003 á stöðinni The WB Television Network en eftir þriðju þáttaröð var hann sýndur á CW Television Network. Þátturinn á sér stað í bænum Tree Hill í North Carolina og þar er fylgst með lífi hálfbræðranna Lucas Scott (Chad Michael Murray) og Nathan Scott (James Lafferty). Þeir hafa báðir mikinn áhuga á körfubolta og er mikið drama á þeim.
Tökur á þættinum voru aðallega í Wilmington í North Carolina. Í fyrstu fjórum þáttaröðunum er fylgst með pérsónum í framhaldsskólanum Tree Hill High, en í lok fjórðu þáttaraðar hafa þær útskrifast úr framhaldsskóla og fara sínar eigin leiðir í lífinu. Hins vegar í fimmtu þáttaröð er farið fjögur ár fram í tímann og er fylgst þá með lífi þeirra eftir háskóla. Þátturinn naut mikilla vinsælda en var hann sýndur á SkjáEinum á Íslandi.
Söguþráður
One Tree Hill fjallar aðallega um samband bræðranna Lucas og Nathan Scott og vina þeirra. Þeir þekktust ekki af því að pabbi þeirra Dan Scott fór frá mömmu Lucasar þegar hún eignaðist hann og hafði ekkert samband við hann meira. En þá giftist hann Deb og átti með henni Nathan en hann ól hann upp og ákvað að hann yrði körfuboltastjarna og ýtti á hann mikið. Samband Lucas og Nathans byrjaði aðallega þegar Lucas ákvað að vera með í framhaldskólaliðið í körfubolta Tree Hill Ravens eftir hjálp frænda Lucasar og Nathans sem ól hann Lucas upp. Þá byrja Nathan og Lucas að rífast mikið, af því að Lucas var hrifinn af kærustunni hans Peyton Sawyer. Og þá byrjar besta vínkona Peyton (Brooke Davis) að vilja Lucasar og Nathan með bestu vinkonu Lucasar til þess að reyna að særa hann. Eftir það byrjar Karen mamma Lucasar og Deb mamma Nathans að vera miklar vínkonur, og hún Deb byrjar að vera eigandi með Karen af kaffihúsinu hennar. En Dan er illa við það af því að hann vill helst ekki vera í sambandi við hana.
Í fyrstu þáttaröð er fjallað um kynningu á persónunum, og svo líka skólalífið hjá þeim sem nýnemar. Ástarsambandið milli Haley og Nathans, sambandið milli Peyton, Lucas og Brooke flókna sambandið, og svo líka sambandið hjá foreldrunum þeirra.
Í annarri þáttaröð er farið í gegnum annan helminginn á þeirra nýnema árum, og er fyglst með körfuboltabransanum og ný ástarsambönd byrja. Lucas fer í stefnamót við stelpu sem heitir Anna Taggaro og Peyton byrjar með Jake Jegielski. Svo byrjar smá ástarþríhyrningur á milli Felix Taggaro. Brooke og Mouth Mcdadden. Þessi þáttaröð sýnir líka sambandserfiðleika hjá Haley og Nathan út af tónlistarmanninum Chris Keller, og heilsufar Lucasar og Nathan af því að þeir eru með miklar líkur til þess að fá hjartasjúkdóm, eins og faðir þeirra er með. Peyton byrjar með eiturlyfjavandarmál og líka út af vandamálunum á milli hennar og raunverulegu móðir hennar. Karen byrjar með skemmtistað sem heitir Tric og byrjar í ástarsambandi með kennaranum sínum Andy Hargrove, og Deb á í erfiðleikum með eiturlyf.
Í maí 2009 var ákveðið að Chad Michael Murray og Hilarie Burton skyldu ekki halda áfram að leika í sjöundu þáttaröð. Persónur þeirra Lucas Scott og Peyton Sawyer voru þá fluttar úr Tree Hill, en þeim var sagt upp af því að það framleiðendurnir áttu ekki efni á að borga þeim.
Hvítasunnudagur
Frídagur á Íslandi
Mánudagurinn eftir hvítasunnudag, annar í hvítasunnu, er almennur frídagur á Íslandi og víðar í Evrópu. Einnig var fram til ársins 1770 þriðji í hvítasunnu almennur frídagur, en það ár var hann afhelgaður. Eins var með þriðja í jólum, þriðja í páskum og þrettándann, sem einnig höfðu verið helgi- og frídagar, þar sem konungi fannst íslensk alþýða hafa of mikið af almennum frídögum.
Ingiríður Rögnvaldsdóttir
Ingiríður Rögnvaldsdóttir (d. eftir 1161) var sænsk konungsdóttir á 12. öld og síðar drottning Noregs, móðir Magnúsar Hinrikssonar Svíakonungs og Inga krypplings Noregskonungs.
Ingiríður var dóttir Rögnvaldar stutthöfða Svíakonungs, sonar Inga eldri. Fyrsti maður hennar var Hinrik halti, sonur Sveins Ástríðarsonar Danakonungs. Sögur herma að hjónaband þeirra hafi ekki verið gott og að Ingiríður hafi einhverju sinni reynt að strjúka með ungum elskhuga sínum, klæddd karlmannsfötum, en maður hennar náði henni og hafði hana í haldi þar til hann féll í orrustu 4. júní 1134. Sonur þeirra var Magnús, sem varð konungur Svíþjóðar stuttan tíma um 1160. Aðrir synir þeirra voru Rögnvaldur, sem var ríkisjarl í Svíþjóð þegar bróðir hans ríkti þar, og Búris.
Ingiríður giftist þá Haraldi gilla Noregskonungi og átti með honum soninn Inga, sem síðar var kallaður krypplingur. Það hjónaband er einnig sagt hafa verið óhamingjusamt og Haraldur var drepinn 14. desember 1136 í rúminu hjá einni af mörgum frillum sínum. Strax um nóttina ráðgaðist Ingiríður drottning við helstu höfðingja sem voru við hirðina og átti stóran þátt í því að smádrengirnir Ingi sonur hennar og Sigurður munnur, stjúpsonur hennar, voru lýstir samkonungar. Hún var einn helsti ráðgjafi Inga alla tíð sem hann ríkti.
Ingiríður átti svo í sambandi við mann sem kallaðist Ívar sneis og eignaðist með honum soninn Orm, sem kallaður var konungsbróðir og varð seinna helsti herforingi Magnúsar konungs Erlingssonar. Þau giftust þó ekki en þriðji eiginmaður Ingiríðar var Óttar birtingur, valdamikill norskur höfðingi. Hann var drepinn af launmorðingja í Niðarósi um 1146.
Ingiríður giftist svo í fjórða sinn Árna Ívarssyni á Stoðreimi, öðrum valdamiklum höfðingja, og var hann eftir það kallaður konungsmágur. Þau fóru til Danmerkur eftir fall Inga konungs og er ekkert minnst á Ingiríði eftir það. Þau áttu fjögur börn, Filippus í Herðlu, Inga, Nikulás, sem varð biskup og einn helsti foringi Baglanna, og Margéti, móður baglakonungsins Filippusar Símonarsonar.
Melanotaenia albimarginata
Melanotaenia albimarginata er tegund af regnbogafiskum sem er frá Aru-eyjum í Indónesíu.
Pieris
Pieris ) er ættkvísl sjö tegunda runna í Lyngætt, ættuð úr fjallasvæðum austur og suður Asíu, austur Norður Ameríku og Kúbu. Þetta eru sígrænir runnar, 1 til 6m háir. Leðurkennd blöðin eru skrúfstæð, og virðast oft vera í hvirfingum í greinaendum með nakta sprota innar; þau eru lensulaga til til egglaga, 2 til 10sm löng og 1 til 3,5 sk breið, og með heilum eða tenntum jaðri. Ný blöð að vori eru yfirleitt með skærum lit. Blómin eru bjöllulaga 5 til 15 sm löng, hvít eða bleik í klasa 5 til 12 sm löngum. Ávöxturinn er viðarkennt hylki sem skiftist í fimm hluta sem losar fjölda smárra fræja.
Pieris tegundir eru fæða fiðrilda af Lepidopteraætt. Þar á meðal Ectropis crepuscularia.
Ættkvíslarnafnið er dregið af staðarheitinu Pieria í Grikklandi, sem samkvæmt grískri goðafræði er heimkynni Menntagyðjanna.
Ræktun
Þær eru ræktaðar sem skrautplöntur, ekki síst vegna skærra litanna snemma vors, blómanna og sígrænna blaðanna. Mismunandi ræktunarafbrigði hafa verið valin fyrir mismunandi vorlit. Þeir vaxa best á skuggsælum stað, í skjóli frá þurrum næðingi að vetri.
Ræktunarafbrigði
Eftirfarandi afbrigði hefa fengið Royal Horticultural Societys Award of Garden Merit:-
Eiturhrif
Pieris floribunda er þekkt sem mjög eitruð.
Saltvík
Saltvík er jörð á Kjalarnesi við Kollafjörð.
Reykjavíkurborg keypti jörðina 1963 og 1967 var opnað þar útivistarsvæði og aðstaða fyrir börn og unglinga á vegum Æskulýðsráðs Reykjavíkur. 1971 var t.d. haldin þar Saltvíkurhátíðin að frumkvæði hljómsveitarinnar Trúbrots og Æskulýðsráðs. Æskulýðsráð rak jörðina fram á miðjan 9. áratuginn þegar hún var leigð undir aðra starfsemi. Jörðin var seld árið 1997 og þar er núna kjötvinnsla.
Gnúpur
Gnúpur er íslenskt karlmannsnafn.
Tirsa
Tirsa er íslenskt kvenmannsnafn.
Þrastargata
Þrastargata er stutt botnlangagata á Grímsstaðaholti í vestanverðri Reykjavík, og liggur suður úr austurenda Hjarðarhaga. Þegar hún var lögð lá hún hins vegar í vestur frá þáverandi Melavegi, samsíða Lóugötu, og enduðu þá báðar í Smyrilsvegi.
Kanji
Til að auðvelda lestur kanji er framburður táknanna stundum ritaður með kana (hiragana eða katakana) ofan við eða til hægri við táknin (eftir því hvort skrifað er frá vinstri til hægri eins og er algengt í nútímanum, eða ofan frá og niður eins og gert var á öldum áður), en þessi hefð kallast furigana.
Saga kanji
Á 3. og 4. öld f.Kr. fluttu kínverskir og kóreskir ferðalangar með sér ritmál til Japan sem er þekkt í dag sem kanji, eða Han-tákn. Táknin áttu uppruna sinn á bökkum Gulár (Huáng Hé) í Kína um 2000 f. Kr., og um 3000 tákn frá því tímabili hafa fundist á ýmsum fornmunum. Á þeim tíma sem þessi tákn komu til Japans var japanska eingöngu til sem talað mál. Kínversk tákn voru fengin að láni á um 400 ára tímaskeiði, og japanska málið þróaðist í ritað mál. Í Japan hafa sum táknin fengið einfaldað form, og nokkrum hundruðum tákna hefur verið bætt við rófið, svo að ekki er um að ræða nákvæmlega sama úrval tákna í nútímajapönsku og nútímakínversku.
Japanska ríkið hefur útbúið sérstakan lista yfir jōyō kanji, 1,945 tákn sem öllum er gert að læra og sem ætlast er til að t.d. dagblöð takmarki sig að mestu við. Yfirleitt er notað s.k. furigana til að sýna framburð tákna sem notuð eru í dagblöðum, en eru ekki í jōyō kanji. 983 viðbótartákn er að finna í jinmeiyō kanji, en þau má (auk hinna) nota í mannanöfn og örnefni.
Flokkar tákna
Flokkar tákna í kanji eru sex talsins.
Framburður
Framburðarhættir fyrir kanji eru tveir: onyomi (音読み) og kunyomi (訓読み). Onyomi er notað fyrir orð af kínverskum uppruna, og er onyomi framburðurinn þá fremur líkur hefðbundinni kínversku, en kunyomi er hins vegar notað fyrir þau orð sem eru af japönskum uppruna. Mjög mörg kanji hafa bæði onyomi og kunyomi framburð, en hefðin hefur verið að börn læri kunyomi framburðinn á undan.
Karl Rove
thumb|Karl Rove Karl Christian Rove (fæddur 25. desember 1950) gegndi störfum ráðgjafa og starfsmannastjóra Hvíta hússins í forsetatíð George W. Bush. Innan Hvíta hússins hefur hann einnig verið yfirmaður í ýmsum öðrum deildum. Eftir starfstíma hans í Hvíta húsinu hefur hann unnið fyrir Fox fréttastöðina, Newsweek og The Wall Street Journal en þar fékkst hann við greiningu á sviði pólitíkur. Fyrir starfstíma hans í Hvíta húsinu fékkst hann við störf tengd ótal kosningabaráttum fyrir Repúblikanaflokkinn.
Yngri ár
Karl Rove er fæddur í Denver í Colorado en ólst upp í Sparks í Nevada. Hann er alinn upp af móðir sinni og stjúpföður. Þegar Karl Rove var 15 ára gamall flutti hann til Salt Lake City og gekk þar í menntaskóla (e. High school) og nam þar rökræðu. Í framhaldsnámi komu fram hæfileikar hans í stjórnun kosningabarátta því hann var kjörinn forseti nemendaráðs. Árið 1981 þegar Karl Rover varð 31 árs missti hann móður sína er hún tók eigið líf.